text: Teater har rod i pengesagerne
  11 december 2012 kl. 08.43
  Teatret Mungo Park i Kolding har ikke styr på pengene. Bogholderiet har ulovligt betalt p-bøder for en medarbejder på 5.000 kroner, og 19.000 kroner er simpelthen forsvundet, fremgår det af årsrapporten for 2011-2012.
  Formanden for bestyrelsen, Merete Due Paarup, siger til JydskeVestkysten, at det har været umuligt at finde ud af, hvor de 19.000 kroner er blevet af. De 8.000 af dem lån på et tidspunkt i en kuvert.
  - Vi har vi ikke noget grundlag for en politianmeldelse. Men de ansatte har fået at vide, at hvis det sker igen, kommer der en politianmeldelse, siger bestyrelsesformanden til avisen.
  Den medarbejder, der fik refunderet p-bøder, har fået besked på at betale pengene tilbage.
  Teatret har driftsoverenskomst med Kolding Kommune.
  Kulturudvalgsformand H.C. Jensen (R) understreger over for JydskeVestkysten, at det får konsekvenser for teatret, hvis det fortsætter med at have rod i pengesagerne.
  